District Line

District Line je jedna z liniek londýnskeho metra. Je to linka podpovrchová a prechádza centrom mesta v plytkých odkrytých a následne znovu zakrytých tuneloch. Na mapách je vyznačená zelenou farbou. District Line je najvyťaženejšou podpovrchovou linkou a zároveň štvrtou najvyťaženejšou linkou vôbec. Dá sa z nej prestúpiť na všetky ostatné linky metra s výnimkou Metropolitan Line, ktorú minie cca o pri Aldgate.
Dejiny.
District Line má dlhú históriu. Postavili ju ako súčasť Metropolitan District Railway a bola otvorená po častiach v rokoch 1868 až 1905. Prvý úsek trate otvorili medzi stanicami South Kensington a Westminster v 24. decembra 1868. 
V roku 1869 bola spustená prevádzka na úseku medzi Gloucester Road a West Brompton. Nasledujúci rok spoločnosť postavila svoju vlastnú trať, paralelnú s traťou Metropolitan Railways, medzi stanicami Gloucester Road a South Kensington. Neskôr sa začalo s budovaním spojenia zo stanice Earl's Court do staníc Kensington (Olympia) a High Street Kensington. V roku 1874 trať dosiahla Hammersmith, v roku 1877 Richmond a o dva roky neskôr Ealing Broadway.
S rozširovaním premávky sa pokračovalo ďalej, predĺženie do Putney Bridge otvorili v roku 1880 a ďalšie predĺženie do Wimbledonu nasledovalo v roku 1889. V roku 1883 začali vlaky Metropolitan District Ralway premávať z Ealing Broadway až do Windsoru po trati Great Western Railway. Tento spoj bol zrušený v roku 1885. 
Metropolitan District Railway bola predĺžená zo stanice Westminster, pričom v roku 1884 bol dostavený posledný úsek dnešnej Circle Line. Tento úsek zahŕňal ďalšie predĺženie linky cez stanicu Aldgate East do Whitechapel. V roku 1902 začala Whitechapel &amp; Bow Railway prevádzkovať spojenie do stanice Upminster.
Ďalšie vetvy do Hounslow (otvorená 1884) a Uxbridge (1910) boli prevedené na Piccadilly Line v rokoch 1964 a 1933. Metropolitan District Railways prevádzkovala mnohé spojenia v spolupráci s inými prepravcami a do roku 1939 premávala do prímorského mesta Southend a Shoeburyness.
Metropolitan District Railway bola po Metropolitan Railway druhou spoločnosťou, ktorá prevádzkovala podzemnú železnicu v Londýne. Neskôr ju odkúpil americký podnikateľ Charles Yerkes, ktorý sa zaslúžil o formovanie londýnskeho metra, až do znárodnenia jeho spoločnosti Underground Electric Railways of London Company Ltd. v 30. rokoch. Vtedy nadobudla svoj súčasný názov – District Line. 
Vozový park.
Väčšiu časť trasy obsluhujú podpovrchové súpravy typu D. Výnimkou je vetva Wimbledon – Edgware Road, kde premávajú súpravy typu C, ktoré zdieľa spoločne so Circle a Hammersmith &amp; City Line. Súpravy typu D sú aktuálne čerstvo po rekonštrukcii, počas ktorej obdržali štandardné farby Londýnskeho metra – červená, biela a modrá prekryli vtedajší nenamaľovaný hliník, ktorý bol často terčom vandalov. Súpravy takisto majú úplne zrekonštruovaný interiér a sú vybavené novým orientačným systémom.
Trasa.
"Smer: od západu na východ"
Vetva Ealing.
Vetvy Richmond a Eealing sa spájajú na západnom konci stanice Turnham Green.
Vetva Kensington (Olympia).
Vetva Kensington (Olympia) sa pripája k hlavnej vetve na západnom konci Earl's Court a vlaky normálne pokračujú smer High Street Kensington. Vetva Wimbledon sa pripája k hlavnej vetve na západnom konci Earl's Court.
Vetva Edgware Road.
Vetva Edgware Road odbočuje z hlavnej vetvy na východe stanice Earl's Court.
Aktuálna obsluha.
Intervaly súprav na District Line mimo špičky:
Integrácia.
c2c zastavuje na staniciach Upminster, Barking, West Ham a Fenchurch Street, kde je plne zaintegrovaná do systému Oyster Card.